**ZAPISNIKA SA 12. SJEDNICE GRADSKOG VIJEĆA ODRŽANE**

**17. svibnja 2018. godine u 18,00 sati**

**Nazočni članovi Gradskog vijeća:**

VESELKO MUTAVGJIĆ

TOMISLAV MIOČIĆ

BORIS BORAS

JOSIP FRIŠ

BERNARD VUKOJA

PAULO KRMPOTIĆ

ZDRAVKO PERNAR

VEDRAN PAVLIČEVIĆ

MATO GAVRAN

VLADO STRINAVIĆ

PREDRAG ANTIĆ

BRANKO KLEKOVIĆ

MARIO KRUŽIĆ

DAVORKA VUKELIĆ LJUBOBRATOVIĆ

ŽARKO STILIN

SONJA POLONIJO

**Sjednici nije nazočan:**

DRAGUTIN ŠNAJDAR

**Sjednici su nazočni:**

Zamjenica gradonačelnika Silvia Crnić, pročelnica Upravnog odjela za društvene djelatnosti i lokalnu samoupravu Jasminka Citković, pročelnica Upravnog odjela za financije, turizam i gospodarstvo mr.sc. Jasna Perhat, pročelnica Upravnog odjela za komunalni sustav, prostorno uređenje, zaštitu okoliša i imovinu Stanka Car, Melanija Milat Ružić viši savjetnik za upravne poslove i odnose s javnošću, Tena Peričić – viši stručni suradnik za odnose s javnošću, Dubravka Pobor stučna suradnica za pripremu sjednica Gradskog vijeća i arhivu, ravnateljica Osnovne škole Zvonka Cara Desiree Pečaver, ravnateljica Osnovne škole Vladimira Nazora Deana Čandrlić Zorica, ravnateljica Dječjeg vrtića Radost Crikvenica Martina Magaš, ravnateljica Ustanove u kulturi Sanja Škrgatić, ravnateljica Gradske knjižnice i čitaonice Irena Krmpotić, predstavnica Muzeja Grada Crikvenice Anja Baričević Biuk, zapovjednik JVP Grada Crikvenice Robert Hrelja direktor EKO Murvica d.o.o. Lovorko Gržac, predstavnik Murvice d.o.o. Sanjin Šopić, Henrik Ježić predstavnik KTD Vodovod Žrnovnica, predstavnik Bošnjačke nacionalne manjine Denis Beganović, Toni Pelić – zainteresirani građanin, predstavnici medija, Novi list – Anto Ravlić, Internet TV - Rade Puhar.

**A k t u a l n i s a t**

Boris Boras postavlja pitanje u vezi katastarske izmjene općine Crikvenica. Naglašava da je pri završetku proces katastarske izmjere u Selcu, a u Jadranovu je isti u tijeku. Smatra da je u Crikvenici najsloženija situacija i pita kada će se prići izmjeri u Crikvenici. Zamjenica gradonačelnika Silvia Crnić odgovara da će se u Crikvenici prići izmjeri kada završi proces u Jadranovu. U proračunu se moraju osigurati sredstava, pa navodi da je za Selce trebalo sedam do osam milijuna kuna. To je jedan od projekata koji je pred nama, naglasila je zamjenica.

Mato Gavran postavlja pitanje da li se iz sredstava hitnih intervencija može urediti prostor ispred knjižnice. Drugo se pitanje ponavlja – što je sa pješačkom stazom od doma umirovljenika prema Hrusti sa desne strane i naglašava da do sada nije ništa poduzeto. Zamjenica gradonačelnika Silvia Crnić odgovara da se cijeli okoliš zgrade stare škole namjerava urediti ali nakon ljeta. Već je tražen troškovnik za popločenje dijela ispred stare škole kako bi dobili projekciju troškova. Nadalje odgovara da se je išlo sa pitanjem prema Hrvatskim cestama za pješačku stazu kod Doma umirovljenika te je dobiven odgovor da za taj zahvat treba kompletna dokumentacija. Isto je u planu napraviti tek ujesen.

Tomislav Miočić moli ispred građana nastanjenih u Zoričićima, da se autobusna linija produži do Zoričića. Drugo se pitanje odnosi na kanalizaciju koja se izvodi u Selcima , Jadranovu i dijelu Crikvenice, pa ga zanima kada će na red doći Gornji kraj. Zamjenica gradonačelnika Silvia Crnić odgovara da će se pokušati sa probnim vožnjama u Zoričiće kako bi se vidio interes ali tek ujesen. Kada se radi o kanalizaciji Gornji kraj odgovara da je to investicija koja je uključena u program anglomeracije. Uvjereni smo da ćemo dobiti sredstva i krenuti u realizaciju, naglasila je zamjenica.

Paulo Krmpotić ima primjedbu na vrijeme odvoza komunalnog otpada. Predlaže da se isti kupi ili rano ujutro ili navečer, jer primjerice u Selcima se to obavlja negdje oko 11,00 sati. Daljnje je pitanje kada će započeti košnja obraslih javnih površina. Direktor EKO Murvice odgovara da je upravo prijelaz dvotjednog odvoza koji je bio zimski režim na trotjedni koji sada nastupa u sezoni, te je prisutan i manji broj djelatnika. Obećava da će se satnica uskoro urediti i poboljšati na zadovoljavajući način. Isto tako naglašava da uskoro kreće košnja te moli svih koji imaju primjedbe da se jave na info telefon te će EKO Murvica odraditi i one površine koje nisu u planu i rasporedu, a na zadovoljstvo građana. Naglašava da je u proteklom periodu obavljano i dosta poslova sa trećim licima.

Vedran Pavličević pita kada će krenuti rekonstrukcija betonskih stupića u uvali Slanoj u Selcima, na što zamjenica gradonačelnika Silvia Crnić odgovara da su radovi na obnovi stupića ovih dana završeni.

Vlado Strinavić postavlja pitanje što je sa koncesijskim odobrenjima za plažu Kačjak i za plažu Kaštel i pita zašto su ti podaci tajni. Zamjenica gradonačelnika odgovara da Grad nije dobio službenu informaciju, a da se je danas održala Županijska Skupština. U saznanju smo da je obje plaže dobilo hotelsko poduzeće Jadran. Važno je da se informacija zna i da ide prema lokalnoj samoupravi kako bi u Gradu znali kakva će biti ulaganja i bili partner Županiji u kontroli ulaganja a što je važno za Grad.

Branko Kleković postavlja pitanje kada će se u ulici Br. dr. Sobol postaviti kante za otpad a što je pitanje još od prošlog saziva. U saznanju je da je danas pročelnica bila u Hrvatskim cestama te ga zanima što je dogovoreno za dio nogostupa između trgovačkog centra Lidl i kružnog toka na Dugi. Zamjenica gradonačelnika odgovara da Ulica Br. dr Sobol nije šetnica da bi šetači odlagali otpad, ali se na određenim mjestima ukoliko postoji potreba kante za otpad mogu postaviti. Kada se radi o nogostupu između trgovačkog centra i kružnog toka na Dugi u Hrvatskim cestama smo postavili pitanje ali smo dobili odgovor da se situacija mora ocijeniti na terenu.

Mario Kružić daje primjedbu na nepoštivanje Zakona o grbu i zastavi te navodi da za međunarodni praznik 1. maj u Selcima nije postavljena zastava na novom trgu gdje su barjaci bili prazni, dok je u Jadranovu zastava bila poderana. Postavlja pitanje tko je dužan provoditi ovaj zakon u strukturama Grada. Drugo se pitanje odnosi na učestvovanje gradske delegacije na obilježavanju pogibelji Zrinskih Frankopana u Bečkom Novom Mestu – tko je činio delegaciju ispred Grada Crikvenice i koliko su iznosili troškovi delegacije a koliko pokroviteljstvo obljetnice i da li su sredstva za isto osigurana Proračunom. Treće je pitanje vezano za Plan gospodarenja otpadom koji je donijet 2011. godine za razdoblje od 2011-2019. godine. Plan je predstavljao strateški dokument ali je ostao mrtvo slovo na papiru pa primjer nije izgrađeno reciklažno dvorište te nije sanirano odlaganje otpada na ulazu u Jadranovo. Postavlja pitanje zbog čega do 30. travnja nije gradonačelnik podnio izvješće o izvršenju Plana za proteklu godinu kako stoji obveza u planu. Četvrto se pitanje odnosi na sportski centar Jadranovo. Zamjenica gradonačelnika izvjestila nas je na 10. sjednici kako su u rješavanju imovinsko pravni predmeti. U rebelansu se povećava stavka za pomoćno nogometno igralište u Jadranovu - povećanje je za 20 000 kuna što bi značilo da su imovinsko pravni predmeti riješeni ili se ulaže negdje gdje Grad nije vlasnik. Na pitanje vijećnika Žarka Stilina zamjenica Ivona Matošić odgovorila je da će se nažalost morati ponoviti Odluka o donošenju UPU-a sportskog centra, jer u tijeku dvije godine što je zakonska obveza, nije obavljena javna rasprava. Od tada do danas nije bilo odluke na dnevnom redu a planiraju se znatna sredstva na toj lokaciji. Naglašava da u pisanom odgovoru vijećniku Stilinu nisu navedeni troškovi. Na temelju toga postavlja pitanje što se dešava sa sportskim centrom Jadranovo, što se gradi i zašto su planirana sredstva u iznosu od 440 000 kuna. Zamjenica gradonačelnika odgovara što se tiče isticanja zastava da je to propust nadležnog odjela Grada Crikvenice, a da će se na sva ostala pitanja dati odgovor u pisanom obliku. Mario Kružić traži da se odgovori objavljuju i na stranici Grada Crikvenica.

Josip Friš postavlja pitanje što se je dogodilo sa gradskom plažom odnosno zašto EKO Murvica nije dobila na natječaju za dodjelu koncesija. Zamjenica gradonačelnika Silvia Crnić odgovara da je došlo do pogreške u natječajnoj dokumentaciji. Ono što se ove godine može dati na prostorima gradske plaže su koncesijska odobrenja. Naplate ulaza neće biti te moramo biti spremniji na veće gužve.

Predrag Antić postavlja pitanje kada je donijeta odluka o lokaciji plaže za pse u Dramlju i tko ju je donio. Nadalje postavlja pitanje o nasipavanju u centru Jadranova i to materijalom iz korita Dubračine. Postavlja pitanje da li je isti materijal prikladan za nasipavanje. Zamjenica gradonačelnika Silvia Crnić odgovara da je lokacija za plažu za pse predviđena u planu upravljanja pomorskim dobrom. Na drugo pitanje odgovara da je materijal iz ušća Dubračine savim prikladan za nasipavanje. Predrag Antić naglašava da odluka o točnoj lokaciji plaže nije donijeta te traži pisani odgovor u svezi pitanja da li postoji odluka o lokaciji plaže za pse u Dramlju.

Davorka Vukelić Ljubobratović postavlja pitanje da li se u Jadranovu u Ulici Obala mogu postaviti ležeći policajci. Drugo se pitanje odnosi na javne zelene površine odnosno na zadržavanje ljudi na istima. Da li je prekršitelje moguće sankcionirati. Zamjenica gradonačelnika Silvia Crnić odgovara da se nije razmišljalo o postavljanju ležećih policajaca u Ulici Obala jer je tu više prisutan problem neprohodnosti odnosno nepropisno parkiranih vozila te se na tom planu pokušava iznaći rješenje. To je problem samo u turističkoj sezoni dok je promet zimi na tom dijelu gotovo neznatan. Kada se tiče sankcija zadržavanja ljudi na javnim zelenim površinama komunalno redarstvo ima ingerencije, međutim postoji niz problema, pa svi ljudi koji traže sunčališta na javnim zelenim površinama nemaju ustvari mjesta na plažama. Nadamo se da će se pritisak turista smanjiti, a u tom smjeru ide i prijedlog današnje odluke o turističkim autobusima.

Zdravko Pernar postavlja pitanje zašto u Frankopanskoj ulici nisu ofarbani pješački prijelazi. Naglašava da se u Gradu ponovno javlja problem nešistoće oko moloka u Štrosmajerovoj ulici gdje se ostavljaju vrećice smeća. Zamjenica gradoančelnika Silvia Crnić odgovara da je proces farbanja zebri još uvijek u tijeku. Direktor EKO Murvice Lovorko Gržac odgovara da će se pojačati nadzor nad odlaganjem smeća u krugu postavljenog moloka i to putem eko patrole i komunalnog redarstva i početi kažnjavati prekršitelje.

Nakon aktualnog sata Dubravka Pobor izvršila je prozivku nazočnih, a predsjednik Gradskog vijeća utvrdio je da je sjednici nazočno 15 vijećnika.

Pri predlaganju dnevnog reda predložio je dopunu sa točkom 11. i to Prijedlog odluke o izmjeni odluke o imenovanju Vijeća za dodjelu koncesijskih odobrenja. Vijećnici su sa 15 glasova ZA – jednoglasno prihvatili dopunu dnevnog reda sa točkom 11. Dnevni red zajedno sa dopunom izglasan je jednoglasno – 15 glasova ZA.

 **D n e v n i r e d :**

1. Verifikacija Zapisnika sa 11. sjednice Gradskog vijeća
2. Prijedlog plana gospodarenja otpadom Grada Crikvenice za razdoblje 2018.-2023. godine
3. Prijedlog odluke o davanju koncesije za posebnu upotrebu pomorskog dobra Muzeju Grada Crikvenice („Kućica od ribari“ Jadranovo)
4. Prijedlog odluke o ukidanju statusa javnog dobra -1 zk.k.č.br. 8507/1 k.o. Crikvenica
5. Prijedlog za davanje ovlaštenja Gradonačelniku u svezi sklapanja Ugovora o prijenosu prava vlasništva bez naknade radi građenja infrastrukturne građevine- uređaja za pročišćavanje otpadnih voda sustava sanitarne odvodnje (područje Dubračina)
6. Prijedlog odluke o ustrojstvu i djelokrugu Gradske uprave Grada Crikvenice
7. Prijedlog odluke o zaustavljanju i parkiranju turističkih autobusa na području Grada Crikvenice

8.1. Prijedlog II. izmjena proračuna Grada Crikvenice za 2018.godinu s projekcijama za 2019.- 2020. godinu – opći i posebni dio i opisi

8.2. Prijedlog I. izmjene Odluke o izvršavanju proračuna za 2018 godinu

8.3. Prijedlog II. izmjena plana razvojnih programa za 2018.g. s projekcijama za 2019. i 2020. godinu

8.4. Prijedlog II. izmjena programa javnih potreba u kulturi za Grad Crikvenicu za 2018. godinu.

8.5. Prijedlog I. Izmjene Programa javnih potreba u sportu za 2018. godinu

8.6. Prijedlog I. izmjene Programa utroška sredstava spomeničke rente za 2018. godinu

8.7. Prijedlog programa održavanja objekata i uređaja komunalne infrastrukture za 2018. godinu

8.8 .Prijedlog Programa gradnje objekata i uređaja komunalne infrastrukture za 2018. godinu

1. Referat Odbora za izbor i imenovanje – Prijedlog za imenovanja sudaca porotnika za mladež
2. Izvješće o provjeri formalnih uvjeta i popis važećih kandidatura za izbor članova i zamjenika članova Savjeta mladih Grada Crikvenice i provođenje izbora
3. Prijedlog odluke o izmjeni odluke o imenovanju Vijeća za dodjelu koncesijskih odobrenja

**TOČKA 1. Verifikacija Zapisnika sa 11. sjednice Gradskog vijeća**

Vijećnici su sa

15 glasova ZA

0 SUZDRŽANIH glasova

0 glasova PROTIV

donijeli slijedeći

**Z a k l j u č a k**

Verificira se Zapisnik sa 11. sjednice Gradskog vijeća.

**TOČKA 2. Prijedlog plana gospodarenja otpadom Grada Crikvenice za razdoblje 2018.-2023. godine**

Obrazloženje o Prijedlogu plana dala je zamjenica gradonačelnika Silvia Crnić.

U raspravi su sudjelovali Mario Kružić, Branko Kleković i Lovorko Gržac.

Vijećnici su sa

15 glasova ZA

0 SUZDRŽANIH glasova

0 glasova PROTIV

prihvatili Prijedlog i donijeli

**P L A N**

gospodarenja otpadom Grada Crikvenice za razdoblje 2018.-2023. godine

*(tekst PLANA 351-01/18-01/01, UR.BR.2107/01-06/03-18-14, prileži Zapisniku i čini njegov sastavni dio)*

**TOČKA 3. Prijedlog odluke o davanju koncesije za posebnu upotrebu pomorskog dobra Muzeju Grada Crikvenice („Kućica od ribari“ Jadranovo)**

Obrazloženje po Prijedlogu odluke dala je zamjenica gradonačelnika Silvia Crnić.

U raspravi je sudjelovao Branko Kleković i Mario Kružić.

Branko Kleković naveo je da se u članku 2. ne spominje broj predmetne čestice -k.č.br.

Zamjenica gradonačelnika predlaže amandman gradonačelnika kojim se ispravlja tehnička greška, kojom se u članku 2. upisuje broj predmetne čestice. Amandman postaje sastavni dio Prijedloga odluke.

*(tekst Amandmana KLASA:021-01/18-01/29 UR.BR. 2107/01-06/01-18-1 prileži Zapisniku i čini njegov sastavni dio)*

Vijećnici su sa

15 glasova ZA

0 SUZDRŽANIH glasova

0 glasova PROTIV

prihvatili Prijedlog i donijeli

**O D L U K U**

o davanju koncesije za posebnu upotrebu pomorskog dobra Muzeju Grada Crikvenice („Kućica od ribari“ Jadranovo)

*(tekst Odluke KLASA: 940-01/14-01/28 URBROJ: 2107/01-06/07-18-6 prileži Zapisniku i čini njegov sastavni dio)*

**TOČKA 4. Prijedlog odluke o ukidanju statusa javnog dobra -1 zk.k.č.br. 8507/1 k.o. Crikvenica**

Obrazloženje po Prijedlogu odluke dala je zamjenica gradonačelnika Silvia Crnić.

U raspravi je sudjelovao Predrag Antić.

Vijećnici su sa

15 glasova ZA

0 SUZDRŽANIH glasova

0 glasova PROTIV

prihvatili Prijedlog i donijeli

**O D L U K U**

o ukidanju statusa javnog dobra -1 zk.k.č.br. 8507/1 k.o. Crikvenica

*(tekst Odluke KLASA: 940-01/14-01/26 URBROJ: 2107/01-06/04-18-4 prileži Zapisniku i čini njegov sastavni dio)*

**TOČKA 5. Prijedlog za davanje ovlaštenja Gradonačelniku u svezi sklapanja Ugovora o prijenosu prava vlasništva bez naknade radi građenja infrastrukturne građevine- uređaja za pročišćavanje otpadnih voda sustava sanitarne odvodnje (područje Dubračina)**

Sjednici Gradskog vijeća priključila se je i vijećnica Sonja Polonijo te je utvrđena nazočnost 16 vijećnika.

Obrazloženje po Prijedlogu dala je zamjenica gradonačelnika Silvia Crnić.

U raspravi je sudjelovao Branko Kleković.

Vijećnici su sa

16 glasova ZA

0 SUZDRŽANIH glasova

0 glasova PROTIV

prihvatili Prijedlog i donijeli

**Z a k l j u č a k**

Gradsko vijeće Grada Crikvenice ovlašćuje gradonačelnika Grada Crikvenice da sa Murvicom d.o.o. Crikvenica, ponudi i sklopi Ugovor o prijenosu prava vlasništva bez naknade radi građenja infrastrukturne građevine- uređaja za pročišćavanje otpadnih voda sustava sanitarne odvodnje (područje Dubračina) a sve sukladno Zaključku gradonačelnika od 08. svibnja 2018. godine.

*(tekst Zaključka KLASA: 940-01/18-01/07 UR.BROJ: 2107/01-04/07-18-6 prileži Zapisniku i čini njegov sastavni dio)*

**TOČKA 6. Prijedlog odluke o ustrojstvu i djelokrugu Gradske uprave Grada Crikvenice**

Obrazloženje po Prijedlogu odluke dala je zamjenica gradonačelnika Silvia Crnić.

U raspravi su sudjelovali Branko Kleković, Mario Kružić, Vlado Strinavić, Sonja Polonijo, Paulo Krmpotić, Mato Gavran, Zdravko Pernar, pročelnica Jasminka Citković i zamjenica gradonačelnika Silvia Crnić.

 Vijećnici su sa

9 glasova ZA

0 SUZDRŽANIH glasova

7 glasova PROTIV

prihvatili Prijedlog i donijeli

**O D L U K U**

o ustrojstvu i djelokrugu Gradske uprave Grada Crikvenice

*(tekst Odluke KLASA: 023-01/18-01/08 UR.BROJ: 2107/01-01/01-18-5 prileži zapisniku i čini njegov sastavni dio)*

**TOČKA 7. Prijedlog odluke o zaustavljanju i parkiranju turističkih autobusa na području Grada Crikvenice**

Obrazloženje po Prijedlogu odluke dala je zamjenica gradonačelnika Silvia Crnić.

U raspravi su sudjelovali Branko Kleković, Mario Kružić, Sonja Polonijo, direktor EKO Murvice Lovorko Gržac, predsjednik vijeća i zamjenica gradonačelnika Silvia Crnić.

Vijećnici su sa

15 glasova ZA

0 SUZDRŽANIH glasova

1 glasom PROTIV

prihvatili Prijedlog i donijeli

**O D L U K U**

o zaustavljanju i parkiranju turističkih autobusa na području Grada Crikvenice

*(tekst Odluke KLASA:340-01/18-01/04, UR.BROJ.:2107/01-06/03-18-11 PRILEŽI Zapisniku i čini njegov sastavni dio)*

**TOČKA 8. Prijedlog II. izmjena proračuna Grada Crikvenice za 2018.godinu s projekcijama za 2019.- 2020. godinu**

Obrazloženje po Prijedlogu odluke dala je pročelnica Upravnog odjela za financije i proračun Jasna Perhat.

Na Prijedlog II. izmjena Proračuna pristigla su dva amandmana:

AMANDMAN GRADONAČELNIKA

*(TEKST AMANDMANA KLASA: 021-01/18-01/27 UR.BROJ.: 2107/01-06/01-18-1 prileži Zapisniku i čini njegov sastavni dio)*

AMANDMAN KLUBA VIJEĆNIKA SDP

*(TEKST AMANDMANA KLASA: 021-01/18-01/26 UR.BROJ.: 0-04-18-1 prileži Zapisniku i čini njegov sastavni dio)*

U ime predlagača zamjenica gradonačelnika Silvia Crnić obrazložila je da se Amandman Kluba vijećnika SDP ne prihvaća.

U raspravi su učestvovali Mario Kružić, Branko Kleković, Sonja Polonijo, Vlado Strinavić, Paulo Krmpotić, Zdravko Pernar, pročelnica Jasna Perhat, predsjednik Gradskog vijeća i zamjenica gradonačelnika Silvia Crnić.

Prišlo se je glasovanju o Amandmanu Kluba vijećnika SDP. Kako je amandman podržalo 7 vijećnika, predsjednik Gradskog vijeća utvrdio je da amandman nije prihvaćen.

Prišlo se je glasovanju kako slijedi:

Vijećnici su sa

9 glasova ZA

2 SUZDRŽANA glasova

5 glasova PROTIV

prihvatili Prijedlog i donijeli

**II. izmjene proračuna Grada Crikvenice za 2018.godinu s projekcijama za 2019.- 2020. godinu – opći i posebni dio i opisi**

*(tekst II. izmjene proračuna Grada Crikvenice**KLASA:400-06/18-01/04 UR.BROJ.: 2107/01-05/01-18-4 prileži Zapisniku i čini njegov sastavni dio)*

Vijećnici su sa

9 glasova ZA

3 SUZDRŽANA glasova

4 glasa PROTIV

prihvatili Prijedlog i donijeli

**O D L U K U**

**o I. izmjeni Odluke o izvršavanju Proračuna za 2018. godinu**

*(tekst Odluke**400-06/18-01/04 UR.BROJ.: 2107/01-05/01-18-5 prileži Zapisniku i čini njegov sastavni dio)*

Vijećnici su sa

9 glasova ZA

2 SUZDRŽANA glasova

5 glasova PROTIV

prihvatili Prijedlog i donijeli

**II. izmjena plana razvojnih programa za 2018.g. s projekcijama za 2019. i 2020. godinu**

*(tekst Odluke**400-06/18-01/04 UR.BROJ.: 2107/01-05/01-18-6 prileži Zapisniku i čini njegov sastavni dio)*

Vijećnici su sa

9 glasova ZA

0 SUZDRŽANIH glasova

7 glasova PROTIV

prihvatili Prijedlog i donijeli

**II. izmjena programa javnih potreba u kulturi za Grad Crikvenicu za 2018. godinu**

*(tekst II.izmjena 612-01/17-01/11 UR.BROJ.: 2107/01-04/01-18-3 prileži Zapisniku i čini njegov sastavni dio)*

Vijećnici su sa

9 glasova ZA

1 SUZDRŽAN glas

6 glasova PROTIV

prihvatili Prijedlog i donijeli

**I.Izmjene Programa javnih potreba u sportu za 2018. godinu**

*(tekst I.izmjena 620-01/17-01/101 UR.BROJ.: 2107/01-04/01-18-3 prileži Zapisniku i čini njegov sastavni dio)*

Vijećnici su sa

9 glasova ZA

0 SUZDRŽAN glas

7 glasova PROTIV

prihvatili Prijedlog i donijeli

**I. izmjene Programa utroška sredstava spomeničke rente za 2018. godinu**

*(tekst I.izmjena 400-06/18-01/04 UR.BROJ.: 2107/01-05/01-18-7 prileži Zapisniku i čini njegov sastavni dio)*

Vijećnici su sa

9 glasova ZA

0 SUZDRŽAN glas

7 glasova PROTIV

prihvatili Prijedlog i donijeli

**P R O G R A M**

održavanja objekata i uređaja komunalne infrastrukture za 2018. godinu

*(tekst Programa 3636-01/17-01/453 UR.BROJ.: 2107/01-06/01-18-3 prileži Zapisniku i čini njegov sastavni dio)*

Vijećnici su sa

9 glasova ZA

0 SUZDRŽAN glas

7 glasova PROTIV

prihvatili Prijedlog i donijeli

**P R O G R A M**

gradnje objekata i uređaja komunalne infrastrukture za 2018. godinu

*(tekst Programa 363-01/17-01/454 UR.BROJ.: 2107/01-06/01-18-3 prileži Zapisniku i čini njegov sastavni dio)*

**TOČKA 9. Referat Odbora za izbor i imenovanje – Prijedlog za imenovanja sudaca porotnika za mladež**

Referat je pročitao Zdravko Pernar predsjednik Odbora za izbor i imenovanja.

U diskusiji je sudjelovao Predrag Antić.

Vijećnici su sa

16 glasova ZA

0 SUZDRŽANIH glasova

0 glasova PROTIV

prihvatili Prijedlog Odbora za izbor i imenovanje i donijeli

**Z a k l j u č a k**

Gradsko vijeće Grada Crikvenice, na temelju prijedloga Odbora za izbor i imenovanje predlaže Županijskoj Skupštini Primorsko-goranske županije imenovanje sudaca porotnika za mladež kako slijedi: **VANJA VAJCENFEL, SELCE, MARŠALA TITA 76.**

*(tekst Zaključka KLASA: 711-01/18-01/07 UR.BROJ: 2107/01-04/03-18-3 prileži Zapisniku i čini njegov sastavni dio)*

**TOČKA 10. Izvješće o provjeri formalnih uvjeta i popis važećih kandidatura za izbor članova i zamjenika članova Savjeta mladih Grada Crikvenice i provođenje izbora**

Izvješće je podnio Zdravko Pernar predsjednik Odbora za izbor i imenovanja.

Vijećnici su Izvješće primili na znanje.

Prišlo se je izboru članova Savjeta mladih. Izbor su provele Melanija Milat Ružić i Dubravka Pobor uz odabrane vijećnike za provođenje izbora: Predrag Antić i Josip Friš. Nakon glasovanja Predrag Antić je pročitao rezultate te su vijećnici jednoglasno donijeli

**R J E Š E N J E**

**o izboru članova savjeta mladih Grada Crikvenice u sastavu:**

1. **IVANA BARAC, za članicu,**

MIRNA KUZMIĆ, zamjenica članice,

1. **ENA BARIČEVIĆ za članicu,**

SILVIA MARIČIĆ, zamjenica članice,

1. **STELLA CIGIĆ, za člana,**

LEO GAŠPAROVIĆ, zamjenik članice,

1. **GRACIAN ČOP,** **za člana,**

KATARINA PAVLIĆ, zamjenica člana,

1. **DIANA PEĆANIĆ,** **za članicu,**

IVA KOŠULJANDIĆ, zamjenica članice,

1. **IVA MATEJČIĆ,** **za članicu,**

BRUNO POLONIJO, zamjenik članice,

1. **RENATO TABAKO, za člana,**

 AVELIN VLAŠIĆ, zamjenik člana,

1. **TONI PELIĆ,** **za člana,**

ANA RADOČAJ , zamjenica člana,

1. **VEDRAN TOMIĆ,** **za člana,**

VEDRANA ŠEGULJA, zamjenica člana.

*(tekst Rješenja KLASA: 021-01/18-01/61 UR.BROJ: 2107/01-04/03-18-41 prileži Zapisniku i čini njegov sastavni dio)*

**TOČKA 11. Prijedlog odluke o izmjeni odluke o imenovanju Vijeća za dodjelu koncesijskih odobrenja**

Predsjednik Gradskog vijeća obrazložio je prijedlog odluke.

 Vijećnici su sa

16 glasova ZA

0 SUZDRŽANIH glasova

0 glasova PROTIV

prihvatili Prijedlog i donijeli

**O D L U K U**

o izmjeni odluke o imenovanju Vijeća za dodjelu koncesijskih odobrenja

*(tekst Odluke KLASA: 021-01/18-01/28 UR.BROJ: 2107/01-06/03-18-2 prileži Zapisniku i čini njegov sastavni dio)*

Dovršeno u 21.30 sati.

Stručna referentica za pripremu sjednica Predsjednik Gradskoga vijeća

 Gradskog vijeća i arhivu Veselko Mutavgjić,mag.ing.mech.

 Dubravka Pobor